Abu Jusuf Jakub al-Mansur
<s>Abu Jusuf Jakub al-Mansur (-, oko 1160. - Marakeš, 22. januar 1199.) bio je treći kalif iz Almohadske dinastije koji je vladao Al-Andalusom i Sjevernom Afrikom 
od 1184. do 1199.</s><s>Njegova vladavina bila je zenit Almohada.</s>

<s>Biografija</s>

<s>Na tron je stupio uz ponešto teškoća - 29. jula 1184. kad mu je umro otac Abu Jakub Jusuf.</s><s>Nevolje su ga dočekale u novembru kad su se pobunila neka alžirska plemena i zauzela grad Alžir i još poneke gradove.</s>

<s>Abu Jusuf je do 1188. uspio smiriti svoje sjevernoafričke zemlje, pa se uputio sa vojskom 
na Iberijski poluotok da odbije učestale napade Portugalaca i Kastilijanaca na Al-Andalus.</s><s>Njegov pohod potrajao je punih sedam godina - sve do Bitke kod Alarcosa (18. jula 1195.), kad je odlučno pobijedio vojsku kastilijanskog kralja Alfonsa VIII. i stekao titulu Al-Manṣur (Pobjednik).</s><s>Sljedeće godine nastavio je nizati pobjede i zauzimati španjolske teritorije, ali Madrid nije uspio zauzeti.</s>

<s>Pobijedivši sve svoje neprijatelje, Abu Jusuf se vratio u Marakeš, u kom se smirio i malo pomalo odrekao vladanja u korist svog sina Muhamed al-Nasira koji je vladao umjesto njega.</s><s>Abu Jusuf se posvetio izgradnji većih javnih zgrada i sređivanju stanja u svom kalifatu, dobar dio njegovih građevina stoji još i danas.</s>

<s>Izvori</s>

<s>Vanjske veze</s>

<s>Abu Yusuf al Mansur</s>

<s>Almohadi
Historija Španije
Historija Afrike</s>

